TIEK IZSLUDINĀTS ATKLĀTAIS IDEJU METU KONKURSS

**„SUVENĪRU UN MĀJRAŽOTĀJU TIRDZNIECĪBAS VIETA”**

Sakarā ar to, ka Ziemeļkurzemes reģionālā lauksaimniecības pāvalde ir apstiprinājusi „Rojas tūrisma biedrības” iesniegto projekta pieteikumu par „Suvenīru un mājražotāju tirdzniecības vietas izveidi”, Rojas tūrisma biedrība vēlas izsludināt atklāto ideju metu konkursu, lai noskaidrotu veiksmīgāko un pievilcīgāko vizuālo risinājumu suvenīru un mājražotāju tidzniecības vietai.

Šobrīd Rojas novadā nav izveidota labiekārtota un vizuāli pievilcīga suvenīru un mājražotāju tirdzniecības vieta, kur vietējiem iedzīvotājiem un mazajiem uzņēmējiem būtu iespējams tirgoties ar dažādiem pašsaražotiem produktiem, kā dārzeņiem, ogām, zivs kulināriju, suvenīrus vai rokdarbiem. Katru gadu Roju apmeklē arvien vairāk tūristu, kuriem ir aktuāli iegādāties vietējās izcelsmes produktus, tāpēc ir nepieciešams šīm tirdzniecības vietām/nojumēm izstrādāt saistošu un interesantu dizainu, kas iekļautos apkārtējā vidē un būtu saistošs gan vietējiem iedzīvotājiem, gan novada viesiem.

Projekts tiek realizēts ar Lauku atbalsta dienesta finansējumu un Rojas novada Domes līdzfinansējumu.

Ar konkursa nolikumu un tā saistošajiem pielikumiem varat iepazīties arī mājas lapā [www.roja.lv](http://www.roja.lv), sadaļā „Dokumenti”, „Konkursi”.